stanford-oval/wikipedia huggingface dataset:
כנופיית העץ העליז

| --- | --- |

 סוגה:  אנימציה, קומדיה שחורה
 יוצרים:  קן נאבארו ורוד מונטיג'ו
 מדבבים:  קן נאבארו (Cuddles, Flippy, Shifty) אלן קונל (Giggles, Petunia, Cub) אובריי אנקרום (Pop) מרק גיאמבורנו (Lifty) דנה בלבן (Giggles, Petunia, Cub) Rhode Montijo (לאמפי, Splendid) דייוויד ווין (לאמפי, Splendid) קן פונטאק 
 ארץ מקור:  ארצות הברית
 שפות:  אנגלית 
 מספר עונות:  5 (באינטרנט)   1 (בטלוויזיה)
 מספר פרקים:  105
 הפקה
 חברת הפקה:  מונדו מדיה
 אורך פרק:  1-3 דקות (באינטרנט)   21 דקות (בטלוויזיה)
 שידור
 רשת שידור:  G4 (ארצות הברית)   MTV (ארצות הברית)   yes stars Comedy (ישראל)   ביפ (ישראל)
 תקופת שידור מקורית:  1999–2016
 קישורים חיצוניים
 דף התוכנית ב-IMDb
 
כנופיית העץ העליז (באנגלית: "Happy Tree Friends") היא סדרת אנימציה מבוססת פלאש מבית היוצר של "מונדו מדיה". הסדרה הפכה מאז יציאתה לתופעת אינטרנט. הסדרה, אשר החלה את דרכה באופן בלעדי באינטרנט, צברה קהל מעריצים גדול ופילסה את דרכה אל הטלוויזיה, בעיקר לערוצים המיועדים לצעירים. מדי חודש יצא לאור פרק חדש באתר הרשמי.
באתרה הרשמי של הסדרה מוצהר כי היא "לא מיועדת לילדים קטנים". על אף אופייה ומראה הילדותי, הסדרה נושאת אופי אלים ובמהלכה מוצג לא אחת דם ואנימציות של פציעות קשות או מוות. התיאור הגרפי בתוכנית מוצג באופן מוגזם.
בתוכנית כמעט ואף פעם לא מתקיים דו-שיח בין הדמויות; אך אם וכאשר הדמויות מדברות, הדיבור שלהם מעוות ובלתי ניתן להבנה.
על התוכנית

חיות צבעוניות וחמודות הנקלעות לסיטואציות אלימות. יש המשווים את האלימות בתוכנית לקטעי המוות של קני מק'ורמיק מהסדרה סאות' פארק ואיטצ'י וסקראטצ'י ממשפחת סימפסון. הניגוד בין סגנון הציור החמוד המזכיר את סדרת ההנפשה לילדים "דובוני אכפת לי", ובין האלימות הגרוטסקית בסדרה, יוצר אפקט של הומור שחור בוטה. בנוסף, התוכנית היא מתוכניות ההנפשה מבוססות הפלאש הראשונות שהופקו לטלוויזיה ולא לאינטרנט.
על התוכנית > פורמט

פרק ממוצע של Happy Tree Friends אורך כ-1–3 דקות. בפתיחה מופיע הלוגו של התוכנית מעוטר בדמויות המופיעות בו. בדרך כלל מופיעות בין 1–5 דמויות בכל פרק, אך עם זאת ישנם פרקים ארוכים יותר בזמן ורבים יותר בדמויות. הפרק מתחיל בסיטואציה יומיומית מחיי הדמויות: כיסוח הדשא, קניית גלידה, ארוחה משפחתית וכו' אלא שלפתע בעקבות טעות, חוסר מזל או הפרעה נפשית של אחת הדמויות מתחילה מערבולת של אלימות, דם, איברים פנימיים ומוות. בפרקים, הדמויות כמעט ולא מדברות והקולות המופקים מהם מסתכמים בקריאות שמחה, תמיהה, כעס וצרחות פחד ואימה. הפרק מסתיים בלוגו התוכנית אשר בצידו רשום מוסר השכל הקשור באופן אירוני או בלשון המעטה לאירועים אשר קרו באותו פרק, לדוגמה: "לא לשכוח להוציא שעווה מהאזניים" או "על דשא רטוב מסוכן ללכת". הדמויות אף פעם לא נהרגות סופית, כך שהן חיות לנצח וחוזרות לחיים בפרק הבא בו הן תופענה.
על התוכנית > האלימות וההומור בתוכנית

התוכנית מציגה רמת אלימות גרפית גבוהה מאוד שלא נהוגה בהנפשה הומוריסטית (ז'אנר האנימה שגם הוא אלים לעיתים, איננו משתייך לז'אנר הנפשה הומוריסטית). ככל הנראה הושפעו יוצרי הסדרה באופן משמעותי מהלוני טונס, אלא שהאלימות הבוטה נלקחה מספר צעדים קדימה - גם רמת האלימות גברה וגם מושאי האלימות התרחבו - היוצרים אינם חוששים מלהתעלל בדמויות המשתייכות למגזרים שהתעללות בהם נחשבת לא תקינה פוליטית במיוחד כנכים, הלומי קרב, בעלי מוגבלות שכלית לצד הדמויות הרגילות. ההומור שהתוכנית מציגה משתלב היטב עם המגמה המזוהה עם הקומדיה בשנות ה-2000 המוקדמות: בעוד שבשנות ה-2010 וה2020 סטאנדפיסטים וקומדיות נזהרים לצחוק על נושאים הנחשבים מוקשים בכל הקשור לתקינות פוליטית, בשנות ה-2000 הם לא חששו מלצחוק על אף אחד. בישראל ניתן למצוא צורה זו של הומור הצוחק על כל הקבוצות באוכלוסייה (אם כי בצורה אלימה בהרבה פחות) בסדרת ההנפשה הסאטירית מ.ק. 22.
!Ka-Pow

| --- | --- |

 סוגה:  אנימציה, פעולה
 יוצרים:  ווארן גראף, אלן לאו, קן נאבארו, קן פונטאק, בראד ראו, רוקו בולסטרוס ורוד מונטיג'ו
 שחקנים:  אוברי אנקרום, קן נאבארו, מרכוס פרס, קן פונטאק, בראד ראו, ג'ף ביאנקאלאנה, לורי ג'י, דניאל ויקוביק, רוקו בולסטרוס, ג'ים ליבלי ודייוויד ווין.
 מדבבים:  קן נאבארו (Cuddles, Flippy, Shifty) אלן קונל (Giggles, Petunia, Cub) אובריי אנקרום (Pop) מרק גיאמבורנו (Lifty) דנה בלבן (Giggles, Petunia, Cub) Rhode Montijo (לאמפי, Splendid) דייוויד ווין (לאמפי, Splendid) קן פונטאק 
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  6 (אחד המערכונים מכיל 3 פרקים במקום 1)
 הפקה
 חברת הפקה:  מונדו מיני שואוס
 אורך פרק:  3 דקות
 שידור
 תקופת שידור מקורית:  2008–2009
 קישורים חיצוניים
 דף התוכנית ב-IMDb
 
ב-2008 יצאה סדרת ספין אוף ל-Happy Tree Friends הנקראת !Ka-Pow אשר מכילה 4 מערכונים:
W.A.R Journal - מערכון זה עוסק באחת המלחמות של פליפי במהלך שירותו הצבאי.
Buddhist Monkey - מערכון זה עוסק בבודהיסט מנקי (דמות מ-Happy Tree Friends אשר מופיעה ב-!Ka-Pow בלבד).
Mole in the City - מערכון זה עוסק במול אשר נמצא במשימה חשאית סודית ביותר.
Splendid's SSSSSuper Squad - מערכון זה עוסק בהרפתקאה של ספלנדיד בתור גיבור על אמיתי.
כל המערכונים מכילים פרק אחד בלבד חוץ מ-Buddhist Monkey אשר מכיל 3 פרקים.
!Ka-Pow > דמויות > דמויות מ-W.A.R Journal

סניקי - זיקית אשר נשקו הסודי הוא הסוואה ומכאן מגיע שמו (סניק זה הסתננות באנגלית). נהרג בזמן המלחמה. הוא הדמות היחידה מבין כל הדמויות שהופיעו אי פעם בסדרה שלא שייכת למחלקת היונקים.
עכבר קא-בום - עכבר אשר היה ידוע כתור איש הנשק של הצבא ומשם זכה לכינוי "עכבר קא-בום". נהרג בזמן שפליפי ניסה להציל את סניקי.
גנרל הטיגריסים - טיגריס כחול ואויבם של פליפי, סניקי ועכבר קא-בום. שלח את חייליו להרוג אותם כדי לנסות לכבוש את העולם אך לבסוף נהרג על ידי פליפי.
!Ka-Pow > דמויות > דמויות מ-Buddhist Monkey

בודהיסט מנקי - הוא קוף ובודהיסט אדוק, אוהב את הטבע וההרמוניה אותו הוא משרה עליו. כאשר הוא רואה חיה אחרת פוגעת בטבע היקר לו, הופך הקוף השלו לחיה אכזרית וזועמת תוך גרימת אסונות רבים לסביבתה.
אמא פנדה - היא דובת פנדה שתמיד מסתובבת ברחובות כדי להשיג אוכל בשבילה ובשביל התינוק שלה אך לא תמיד מצליחה.
סנסיי אוראנג אוטאנג - אוראנג אוטאנג אשר היה ידוע בתור המאסטר של בודהיסט מנקי. סיבת מותו לא מופיעה בשום פרק.
!Ka-Pow > דמויות > דמויות מ-Mole in the City

מול
העכברוש - הוא אויבו המושבע של מול. ניסה לגנוב את התיק הסודי של מול אך לבסוף הובס.
!Ka-Pow > דמויות > דמויות מ-Splendid's SSSSSuper Squad

ספלנדיד
ספלנדונט - הוא ההשתקפות התאומה של ספלנדיד רק שספלנדונט הוא סנאי דואה אדום. התחרה נגד ספלנדיד כדי להראות מי גיבור על טוב יותר.
דיסקוגרפיה

יוצרי הסדרה משחררים מפעם לפעם DVD-ים עם מקבץ פרקים, פרקי בונוס מיוחדים ופרטים על הליך ההפקה של כל סרטון וסרטון.
רשימת הDVD-ים:
DVD ראשון - Happy Tree Friends: First Blood (יצא ב-2002).
DVD שני - Happy Tree Friends: Second Serving (יצא ב-2003).
DVD שלישי - Happy Tree Friends: Third Strike (יצא ב-2004).
מארז תקליטורים של שלושת הDVD הראשונים - Happy Tree Friends: Overkill (יצא ב-2005).
DVD רביעי - Happy Tree Friends: Winter Break (יצא ב-2005).
Happy Tree Friends : The Complete First Season - DVD (יצא ב-2007).
הערות שוליים

↑  המסומנים בכוכבית מופיעים גם בסדרת ההמשך Ka-Pow!
↑  לאמי נהייתה דמות נוספת בכך שזכתה בתחרות "Vote or die" (הצביעו או תמותו) שהתקיימה במרץ 2010
(לאמי התחרתה נגד חזיר בר כחול בשם טראפלס, אשר מאז שהפסיד, מופיע בסדרה רק כתור דמות רקע, (מלבד ספיישל של חג המולד, אשר שם קיבל תפקיד משלו כילד המבקש מתנה מפאפ, אשר היה בתפקיד סנטה)))
לאמפי מנסה לבצע קסם על קאדלס - ונכשל
דמויות הסדרה בסיטואציה אופיינית. שימו לב כיצד פליפי משסף את גרונו של לאמפי באמצעות מיתר - שיטה האופיינית ליחידות קומנדו לביצוע הרג שקט של האויב.
יוסף משאש

| --- | --- |
הרב יוסף משאש
הרב יוסף משאש
 לידה:  1892 י"ב בסיוון ה'תרנ"ב מקנס 
 פטירה:  25 בינואר 1974 (בגיל 82 בערך) ב' בשבט ה'תשל"ד ישראל 
 כינוי:  היו"ם (הצעיר יוסף משאש)
 מקום קבורה:  מתחם בתי הקברות בחיפה 
 מדינה:  ישראל 
 מקום פעילות:  מקנס, תלמסאן, חיפה
 תקופת הפעילות:  ? – 25 בינואר 1974 
 תחומי עיסוק:  תלמוד, הלכה, אגדה, שירה
 רבותיו:  הרב יוסף אלקובי, הרב רפאל אלקובי
 בני דורו:  רבי יצחק סבאג, רבי מימון משאש, רבי רפאל ברוך טולדנו
 חיבוריו:  שו"ת מים חיים, אוצר המכתבים, נר מצווה, ויזכור יוסף, נחלת אבות, פירוש ההושענות, זבח תודה
 
 תפקידים נוספים:  רבה של תלמסאן, אב"ד מקנס, רב העיר חיפה
 
רבי יוסף משאש בביתו במקנס
הרב יוסף מְשָׂאשׂ (י"ב בסיוון ה'תרנ"ב, 7 ביוני 1892 – ב' בשבט ה'תשל"ד, 25 בינואר 1974) היה פוסק הלכה, דרשן, משורר והיסטוריון. כיהן כרבה של תלמסאן שבאלג'יריה, דיין במקנס ואב בית הדין הרבני לערעורים במרוקו, ולבסוף כרבה הספרדי של חיפה.
תולדותיו

נולד בעיר מקנס שבמרוקו לרבי חיים משאש. בצעירותו למד אצל רבי חיים בירדוגו בישיבת "בית אל ועץ חיים" (שהקים הרב זאב הלפרין) במקנס, וכן בישיבה בראשות האחים הרב יוסף והרב רפאל אלקובי. מכתבים ששלח בגיל 16 (1907) התפרסמו מאוחר יותר באוצר המכתבים (בחתימתו היו"ם, ראשי תיבות של הצעיר יוסף משאש). בשנת ה'תרפ"א, נקלע למשבר כלכלי, וקיבל מכתב תמיכה מרבי יהושע בירדוגו שיתמכו בו כלכלית.
תולדותיו > רבה של תלמסאן

בשנת תרפ"ד, שנים ספורות לאחר פטירת הרב חיים בלייח, רבה של תלמסאן, בנו רבי אברהם שלח לרבי יהושע בירדוגו ממקנס שישלח לו רב לכהן תחת אביו. רבי יהושע המליץ על רבי יוסף משאש. רבי יוסף קיבל כתב מינוי מרבי רפאל אנקווה, ובכך קיבל את תפקיד הרבנות. כמו כן קיבל מכתב המלצה מבית הדין של מקנס מאת רבי יעקב טולידאנו בן יוסף, רבי יהושע בירדוגו ורבי אברהם עמאר. בגיל 31 (1924) החל לכהן כרבה הראשי של העיר תלמסאן שבאלג'יריה; תפקיד בו כיהן במשך 17 שנה.
דיין במקנס
בהמשך, לאחר פטירת הרב יעקב טולידאנו, חזר לעיר מקנס כדי לשמש כדיין. כמו כן כיהן כאב בית הדין לערעורים במרוקו במשך 18 שנה. הרב יוסף משאש היה בעל מהלכים במסדרונות השלטון, תוך שהוא זוכה לכבוד ממלך מרוקו. הוא זכה לאות כבוד מהמלך ומשר החינוך. קשריו אלו הועילו לו לצורך פעילות לטובת היהודים.
תולדותיו > רבה של חיפה

בשנת תשכ"ד עלה לארץ ישראל והתיישב בעיר חיפה. בתחילה סירב לכהן כרב בחיפה, למרות מעמדו הרם במרוקו; אך לחץ של ראש העיר (אבא חושי) וההסכמה שהוא ייבחר ללא התנגדות, הובילו להסכמתו והוא מונה לתפקידו בשנת תשכ"ח והחזיק בו עד לפטירתו. מאבק חרדי נגד מינויו, אשר כלל פרסום רשימה של פסקים שנחשבו בעיני מתנגדיו כחריגים, לא צלח.
היה בן דודו של אביו של הרב שלום משאש, רבה של ירושלים.
לרב משאש היה חוש אמנותי רב, וביטוי לזה ניתן לראות בעיטורים הגרפיים שעל שערי ספריו, אותם צייר בעצמו. כמו כן בספריו השונים, ובעיקר בספרו "נר מצווה", פזורים שיריו השונים; כגון שירו לכבוד חג העצמאות (נר מצווה, עמ' קעו) ושירו לכבוד הרמב"ם (נר מצווה, עמ' רד).
נפטר בב' בשבט ה'תשל"ד, ונטמן בבית הקברות שדה יהושע.
גישתו ההלכתית

לצד נאמנותו המוחלטת לעקרונות ההלכה השמרנית, הדגיש בשיקוליו ההלכתיים את השיקול של השתנות הזמנים ולפיהם ביסס מנהגים חדשים בהלכה. כך הצדיק את המנהג לאחר את תפילת שחרית כדי לקיים חגיגת בר מצווה. כך למשל בסוגיית כיסוי ראש לנשים לימד זכות על נשים שאינן מכסות את ראשן במקום בו מקובל שנשים נשואות אינן רגילות לכסות את ראשן. כמו כן פסק שכיום מכיוון שחילול שבת הפך להיות דבר רגיל (לעומת מכירת בשר טרף), הרי גם מחללי שבת באיסורי תורה ובציבור נאמנים על כשרות. וכן לדעתו מכיוון שבטל טעם תקנת חזרת הש"ץ, כיום ראוי שלא לאומרה, מחשש ברכות לבטלה. בעניין קיום יחסי אישות לאור הנר, הֵקֵל בדרך אקראי, בעקבות המציאות וקביעת הרופאים כיום שמחלת הנכפה איננה קשורה לתשמיש לאור הנר אלא למחלת עצבים.
בנוסף ניתן להצביע על מקוריות בסברות שאותן מעלה הרב משאש, ובעקבות כך יוצאות פסיקות ייחודיות. כך משער הרב יוסף משאש שבעתיד יש להדליק את המנורה בבית המקדש בעזרת חשמל, וכך הוא גם מתיר בפשיטות שימוש בחשמל לצורך הדלקת נר בחנוכה. (פסיקה זו מבוססת אף על תפיסתו לעניין חשמל, המתבטאת בהיתר להשתמש בחשמל בהבדלה, ובאיסור בפעולת חשמל בשבת מהתורה; אף שהוא התיר לדבר בטלפון ביום טוב למרות איסורו בשבת). המקוריות בסברות של הרב יוסף משאש, נובעת אף מתוך העובדה שהרב יוסף משאש לעיתים מוכיח עניין הלכתי מתוך לשון המקרא. כך לדוגמה לעניין כיסוי ראש לגבר, כותב הרב יוסף משאש "ועוד מקרא מפורש.. 'ויעש ה' אלהים לאדם ולאשתו כתנות עור וילבישם' [בראשית ג] ואלו מגבעות לא עשה להם, כי אינם צריכים לכסות ראשן כלל..".
יחד עם אלו הונחו פסיקותיו אף מהחשש שפסיקה מחמירה תגרום שהחוטא יחוש שהוא נדחק מחוץ למחנה, ולכן שאף לשמור על קשר בין האדם אשר לא מקפיד על סדר יומו מבחינה הלכתית כשם שהקפידו הוריו, לבין היהדות. זאת כפי שכותב הרב מאיר אביטבול, מייסד ומנהל הספרייה הספרדית "אור המערב": "בתקופת ההשכלה במרוקו, לא נתנו רבותינו לאף אחד מישראל להרגיש כרשע בפני עצמו... אלא להפך ניסו לתת להם הרגשה שהדבר לא כ"כ נורא ומצאו להם היתרים וסמך לקולות בהלכה על מנת שלא יבעטו בתורה וממילא לא יהיה להם חלק ונחלה בה...".
באופן דומה, בעניין גיור צידד שיש לגייר כל הבאים להתגייר מבלי לבדוק אחר מניעיהם ורמתם הרוחנית, כדי למנוע התבוללות והתנכרות לעם ישראל.
פוסקי ההלכה בני דורו העריכו אותו רבות בגדלותו התורנית, גם בקרב אלו שגישתם ההלכתית הייתה הפוכה משלו.
יחסו למדינת ישראל ולציונות היה חיובי, ויתר על כן התנגד לתוכנית החלוקה ותבע לא לוותר על אף שעל מאדמת ארץ ישראל. בהתאם לתפיסתו זו פסק שיש לחגוג את יום העצמאות בהלל גמור והודאה.
יצירתו התורנית

הרב יוסף משאש חיבר 48 ספרים, ביניהם:
שו"ת מים חיים, שני חלקים.
החלק הראשון, העוסק בדיני אורח חיים, נדפס לראשונה בשנת תרצ"ד (1934) במרוקו (פאס), ולאחריו נדפס בירושלים תשכ"ז (1967). לספר צורפו הסכמות של הרב רפאל אנקאווה והרב יצחק מרעלי. בפתיחת הספר מובאות שתי הקדמות, אשר כוללות דיון אודות מוצא השם 'משאש'.
החיבור יוצא לאור מחדש על ידי נין המחבר, הרב אריאל שלום אלקובי, בארבעה חלקים, בתוספת התשובות ההלכתיות המפוזרות בספרי "אוצר המכתבים", ובצירוף מקורות והערות שוליים. (הוצאת טקסט רץ, ירושלים תשע"ח)
אוצר המכתבים – מכתבים שכתב הרב יוסף משאש, שאותם הוא איגד לספר. בין המכתבים דיונים בפרשנות המקרא והתלמוד, הלכה, מכתבי נחמה, תיאורים היסטוריים, דיון בנושא הקרבנות לעתיד, סליחות ושירים ומאמרים שונים. הספר יצא לאור בחיפה, בין השנים: תשכ"ח–תשל"ה, בשלושה חלקים; בחלק הראשון עד מכתב תק, בשני עד אלף שח, ובשלישי עד אלף תתקמו.
נר מצווה – הספר מחולק לשמונה חלקים. בין השאר הספר עוסק בחג החנוכה מבחינה הלכתית ומחשבתית, ובאירועים יוצאי דופן, מבחינתו של הרב יוסף משאש, כגון מעשה יהודית ואירוע שהתרחש על יהודי מעגאז בשנת 1862. הספר הודפס לראשונה במרוקו (פאס) בשנת תרצ"ט (1939), בשנת תשכ"ט הודפס שנית בירושלים עם כמה תוספות, ולאחרונה יצא על ידי קרן אוצרות המגרב בשנת תש"ס.
זבח תודה (חיפה, תשל"ח).
ויזכור יוסף, פירוש הגדה של פסח, הכולל ציורים של הרב יוסף משאש (חיפה, תשל"ט).
גרש ירחים (ירושלים, תשמ"ט)
בגדי ישע (ירושלים, תש"ן)
נחלת אבות, על פרקי אבות, 8 כרכים.
הוד יוסף חי, לקט פסקיו בארבעה חלקי השולחן ערוך, בעריכת הרב זכריה זרמתי (ראש מכון אמת, ירושלים), [הוצאת ארז, ירושלים, תשס"ח]
המגיד ממקנס, 3 חלקים, פסח, ימים נוראים, חנוכה טו בשבת ופורים, הספר מכיל בתוכו אמרות, משלים, ספורים ומליצות מלוקטים מכל ספרי רבי יוסף משאש.
מורשתו

רבים מספריו יצאו לאור על ידי בנו הרב אליהו משאש, בשיתוף עם מכון "אוצרות המגרב – קרן חכמי מרוקו".
על שמו רחובות בערים חיפה, אשדוד, קריית אתא, קריית ים וקריית שמונה.
כמה מפיוטיו הולחנו על ידי הרב דוד מנחם  .
לקריאה נוספת

יצחק שוראקי, מסורת בעידן המודרני: חכמים ספרדים בדורות אחרונים, מבחר מכתביו, עמודים 205-250, סדרת עם הספר, הוצאת משכל, תל אביב, 2009.
אלעד פורטל, "והרימו דגל ישראל", בתוך: קול התור: ציונות מסורתית-ספרדית, בעריכת אופיר טובול, הוצאת ידיעות ספרים, 2021. עמ' 105-118.
אלישיב רייכנר (מקור ראשון, מוסף שבת, עמודים 10-8, 28 במאי 2021)
הרב שלמה משה עמאר, "רב הו"ד יוסף חי - לזכרו של הגאון מופלא שבחכמים רבי יוסף משאש", בתוך מצוקי ארץ, ירושלים תש"פ, (עמ' נו - פז).
לקריאה נוספת > אודותיו

דוד ביטון, "", המכון הישראלי לדמוקרטיה, 2011.
דוד ביטון, "הדין, השכל והזמן: הרב יוסף משאש, פוסק בעידן של תמורות", עבודה לשם קבלת תואר מוסמך, האוניברסיטה העברית בירושלים, תשס"ב.
זכריה זרמתי, "הוד יוסף חי: אוצר פסקי הרב יוסף משאש", הוצאת מכון תורת אמ"ת (ניסן תשס"ח), 310 עמ'.
אבינועם רוזנק, ‏כבוד הציבור כמושג מגונן – עיון בפסיקתו של הרב יוסף משאש, אקדמות כ', שבט תשס"ח, עמ' 55–70
יהודה מימרן, משנתו החינוכית-הלכתית של הרב יוסף משאש: המפגש בין השקפת עולם ומציאות, עבודת דוקטור, האוניברסיטה העברית בירושלים, 2013.
צבי זוהר, ‏כל העוסקת בתורה זוכה לדברים הרבה - הרב יוסף משאש על זכות האשה להתמסר לתלמוד תורה, פעמים 82, חורף תש"ס
אלעד פורטל, "זה היו"ם" משנתו הציונית של הרב יוסף משאש, הוצאת הדסים, תשע"א.
ערכת "", ב' בשבט תשפ"א 2021, כּוּלְנָא ירוחם (עם קישורים לשלל תכנים, סרטונים ומקורות אודות הרב)
1992 בקולנוע

| 0 | 1 | 2 | 3 |
| --- | --- | --- | --- |
|  |  | 1992  בקולנוע |  |
< · 1990 · 1991 — 1992 — 1993 · 1994 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1992 ונוגעים לעולם הקולנוע.
סרטים שוברי קופות

"אלאדין"
"שכחו אותי בבית 2" בכיכובם של מקולי קאלקין, ג'ו פשי ודניאל שטרן
"באטמן חוזר", בכיכובם של מייקל קיטון ומישל פייפר
"נשק קטלני 3", בכיכובו של מל גיבסון ודני גלובר
"בחורים טובים", בכיכובו של טום קרוז, ג'ק ניקולסון ודמי מור
"הנזירות בלוז", בכיכובה של וופי גולדברג
"שומר הראש", בכיכובם של קווין קוסטנר וויטני יוסטון
"עולמו של ויין", בכיכובו של מייק מאיירס
"אינסטינקט בסיסי", בכיכובם של מייקל דאגלס ושרון סטון
"ליגה משלהן", בכיכובם של טום הנקס ומדונה
פרסי אוסקר

הסרט הטוב ביותר: "בלתי נסלח"
הבמאי הטוב ביותר: קלינט איסטווד ("בלתי נסלח")
השחקן הטוב ביותר: אל פצ'ינו ("ניחוח אישה")
השחקנית הטובה ביותר: אמה תומפסון ("זיכרונות מאחוזת הווארד")
השיר הטוב ביותר: A Whole New World ("אלאדין")
הפסקול הטוב ביותר: "אלאדין"
נולדו

14 בפברואר – פרדי היימור, שחקן
10 במרץ – אמילי אוסמנט, שחקנית וזמרת
26 ביוני – ג'נט מקארדי, שחקנית וזמרת
22 ביולי – סלינה גומז, שחקנית וזמרת
4 באוגוסט – דילן וקול ספראוס, שחקנים
20 באוגוסט – דמי לובאטו, שחקנית וזמרת
16 בספטמבר – ניק ג'ונאס, חבר בלהקת האחים ג'ונאס
18 בנובמבר – נייתן קרס, שחקן
23 בנובמבר – מיילי סיירוס, שחקנית וזמרת
נפטרו

6 במאי – מרלן דיטריך, שחקנית
סרטים אחרים

"משחק הדמעות" בכיכובם של פורסט ויטאקר, מירנדה ריצ'רדסון, ג'יי דוידסון
"המוות נאה לה" בכיכובם של ברוס ויליס, גולדי הון, מריל סטריפ
"היד שמנענעת את העריסה" בכיכובה של רבקה דה מורניי
"גיבור מזדמן", בכיכובו של דסטין הופמן
"המוהיקני האחרון" בכיכובם של דניאל דיי-לואיס ומדלין סטו
"מכסח הדשא"
"מלקולם אקס" בכיכובו של דנזל וושינגטון
"בן דודי ויני"
"על עכברים ואנשים" על פי ספרו של ג'ון סטיינבק, בכיכובם של ג'ון מלקוביץ' וגארי סיניז
"משחקים פטריוטיים" בכיכובם של האריסון פורד ואן ארצ'ר
"השחקן"
"כלבי אשמורת" בכיכובם של הארווי קייטל, טים רות', סטיב בושמי וכריס פן
"Broken", הסרט שמעולם לא יצא באופן רשמי, של Nine Inch Nails בגלל תוכנו האלים.
"ירח מר", סרטו של רומן פולנסקי, בכיכובם של יו גרנט ועמנואל סנייה.
ראו גם

1992 בטלוויזיה
1991 בקולנוע
1992
1993 בקולנוע
שנים בקולנוע
סרט קולנוע
2003 בקולנוע

| 0 | 1 | 2 | 3 |
| --- | --- | --- | --- |
|  |  | 2003  בקולנוע |  |
< · 2001 · 2002 — 2003 — 2004 · 2005 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 2003 ונוגעים לעולם הקולנוע.
אירועים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סרטים שוברי קופות בארצות הברית

שר הטבעות: שיבת המלך ($377,027,325)
מוצאים את נמו ($339,714,978)
שודדי הקאריביים: קללת הפנינה השחורה ($305,413,918)
מטריקס Reloaded ($281,576,461)
ברוס הגדול מכולם ($242,829,261)
אקס-מן 2 ($214,949,694)
קטן עליו ($173,398,518)
שליחות קטלנית 3: עלייתן של המכונות ($150,371,112)
מטריקס רבולושנס ($139,313,948)
12 במחיר 1 ($138,614,544)
מלחמת האופל (124,456,900)
פרסים > פרסי אוסקר

הסרט הטוב ביותר - שר הטבעות: שיבת המלך
הבמאי הטוב ביותר - פיטר ג'קסון (שר הטבעות: שיבת המלך)
השחקן הטוב ביותר - שון פן (מיסטיק ריבר)
השחקנית הטובה ביותר - שרליז ת'רון (מונסטר)
שחקן המשנה הטוב ביותר - טים רובינס (מיסטיק ריבר)
שחקנית המשנה הטובה ביותר - רנה זלווגר (קולד מאונטן)
פרס אוסקר לסרט הזר הטוב ביותר - שיחות נפש (קנדה)
פרסים > פרסי גלובוס הזהב > דרמה

הסרט הטוב ביותר - שר הטבעות: שיבת המלך
השחקן הטוב ביותר - שון פן (מיסטיק ריבר)
השחקנית הטובה ביותר - שרליז ת'רון (מונסטר)
פרסים > פרסי גלובוס הזהב > קומדיה או מחזמר

הסרט הטוב ביותר - אבודים בטוקיו
השחקן הטוב ביותר - ביל מארי (אבודים בטוקיו)
השחקנית הטובה ביותר - דיאן קיטון (באהבה אין חוקים)
פרסים > פרסי סאטורן

סרט המדע בדיוני הטוב ביותר - אקס-מן 2
סרט הפנטזיה הטוב ביותר - שר הטבעות: שיבת המלך
סרט האימה הטוב ביותר - 28 יום אחרי
סרט ההרפתקאות/פעולה/מותחן הטוב ביותר - להרוג את ביל חלק 1
סרט האנימציה הטוב ביותר - מוצאים את נמו
השחקן הראשי הטוב ביותר - אלייג'ה ווד (שר הטבעות: שיבת המלך)
השחקנית הראשית הטובה ביותר - אומה תורמן (להרוג את ביל)
שחקן המשנה הטוב ביותר - שון אסטין (שר הטבעות: שיבת המלך)
שחקנית המשנה הטובה ביותר - אלן דג'נרס (מוצאים את נמו)
הביצוע הטוב ביותר של שחקן צעיר - ג'רמי סמפטר (פיטר פן)
הבמאי הטוב ביותר - פיטר ג'קסון (שר הטבעות: שיבת המלך)
התסריט הטוב ביותר - פראן וולש, פיליפה בוינס ופיטר ג'קסון (שר הטבעות: שיבת המלך)
הפסקול הטוב ביותר - הווארד שור (שר הטבעות: שיבת המלך)
האיפור הטוב ביותר - שר הטבעות: שיבת המלך
התלבושות הטובות ביותר - שודדי הקאריביים: קללת הפנינה השחורה
האפקטים המיוחדים הטובים ביותר - שר הטבעות: שיבת המלך
נפטרו

12 ביוני – גרגורי פק, שחקן (יליד 1916)
29 ביוני – קתרין הפבורן, שחקנית (ילידת 1907)
27 ביולי – בוב הופ, שחקן (יליד 1903)
28 בספטמבר – איליה קאזאן (יליד 1909)
סרטים נוספים

"21 גרם"
"אבא בא לגן"
"אבודים בטוקיו"
"אדון ומפקד"
"אהבה זה כל הסיפור"
"אחי הדוב"
"בייסיק"
"בית ספר לרוק"
"ג'וני אינגליש"
"ג'נטלמנים מובחרים"
"דופלקס"
"דרדוויל"
"הג'וב האיטלקי"
"המבוקשים של מליבו"
"המלאכיות של צ'רלי: בהילוך גבוה"
"הענק"
"הסמוראי האחרון"
"חיוך של מונה ליזה"
"חתול תעלול"
"להרוג את ביל"
"לוני טונס: חוזרים לאקשן"
"מהיר ועצבני 2"
"מיסטיק ריבר"
"מפרקים את הבית"
"מת לצעוק 3"
"סיפורי דגים"
"פרדי נגד ג'ייסון"
"קנגורו ג'ק"
"שישי הפוך"
החדר
"הנקמה היהודית"
"יש דין ויש דיין"
ראו גם

2003 בטלוויזיה
2002 בקולנוע
2003
2004 בקולנוע
שנים בקולנוע
סרט קולנוע
1997 בקולנוע

| 0 | 1 | 2 | 3 |
| --- | --- | --- | --- |
|  |  | 1997  בקולנוע |  |
< · 1995 · 1996 — 1997 — 1998 · 1999 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1997 ונוגעים לעולם הקולנוע.
סרטים שוברי קופות

"טיטניק"
"פארק היורה: העולם האבוד"
"גברים בשחור"
"מחר לנצח", סרט ג'יימס בונד
"אייר פורס 1"
"הכי טוב שיש"
"שקרן שקרן"
"החתונה של החבר שלי"
"האלמנט החמישי"
"סיפורו של ויל האנטינג"
"החיים יפים"
12. הרקולס
פרסים > פרסי אוסקר

הסרט הטוב ביותר - טיטניק
הבמאי הטוב ביותר - ג'יימס קמרון (טיטניק)
השחקן הטוב ביותר - ג'ק ניקולסון (הכי טוב שיש)
השחקנית הטובה ביותר - הלן האנט (הכי טוב שיש)
שחקן המשנה הטוב ביותר - רובין ויליאמס (סיפורו של ויל האנטינג)
שחקנית המשנה הטובה ביותר - קים בייסינגר (סודות אל איי)
פרס אוסקר לסרט הזר הטוב ביותר - שאלה של אופי (הולנד)
פרסים > פרסי גלובוס הזהב > דרמה

הסרט הטוב ביותר - טיטניק
השחקן הטוב ביותר - פיטר פונדה (הזהב של יולי)
השחקנית הטובה ביותר - ג'ודי דנץ' (הוד מלכותה גברת בראון)
פרסים > פרסי גלובוס הזהב > קומדיה או מחזמר

הסרט הטוב ביותר - הכי טוב שיש
השחקן הטוב ביותר - ג'ק ניקולסון (הכי טוב שיש)
השחקנית הטובה ביותר - הלן האנט (הכי טוב שיש)
נולדו

24 בינואר – ג'ונה בובו, שחקן אמריקאי
2 באפריל – סטפן טומאסי, השחקן הקנדי
נפטרו

1 ביולי – רוברט מיצ'ם, שחקן
2 ביולי – ג'יימס סטיוארט, שחקן
18 בדצמבר – כריס פארלי, קומיקאי ושחקן
פרק זה לוקה בחסר. אנא תרמו לוויקיפדיה ו.
סרטים אחרים

"אמיסטאד"
"אוסטין פאוורס: מרגל עם סגנון"
"באטמן ורובין"
"לילות בוגי"
"פסגת דנטה"
"וולקנו"
"סודות אל איי"
"מה קרה בגטקה?"
"האלמנט החמישי"
"ללכת עד הסוף"
"סופת קרח"
"מוריד הגשם"
"להתגרות במוות"
"המתיקות שאחרי"
"לכשכש בכלב"
"סינדרלה"
ראו גם

1996 בטלוויזיה
1996 בקולנוע
1997
1998 בקולנוע
שנים בקולנוע
סרט קולנוע
מבצע הולנדי מעופף

| --- | --- |

אח"י געש בחוף הסעודי, 26 בספטמבר 1981
 מטרה:  חילוץ אח"י געש והבאתה לתחזוקה מתוכננת במספנת חיל הים באילת
 תוצאה:  החילוץ הצליח והספינה נגררה למספנה באילת
 תאריכים:  22 בספטמבר 1981 - 27 בספטמבר 1981
 משך ההפלגה:  5 ימים
 צי:  שייטת ספינות הטילים
 כלי שיט משתתפים:  אח"י חנית (סער 3), נחתת אח"י שקמה (פ-55), שתי ספינות דבור, גוררת צאלה וגוררת צינה מנמל אילת
 נתיב ההפלגה
 נמל מוצא:  חיפה
 נמל יעד:  אילת
 אורך הנתיב:  חיפה-אילת 550 מיל ימי, החפה לאחר 510 מיל ימי
 נקודות ציון:  החפה קרתה באתר 28°39′45″N 34°46′18″E﻿ / ﻿28.66250°N 34.77167°E﻿ / 28.66250; 34.77167
 צוות
 פיקוד:  תא"ל חנוך בן אליהו  אל"ם משה אורון
 קברניטים:  מפקד אח"י געש רס"ן גבי שילה, מפקד פלגה סא"ל עמירם רפאל
 צוות:  54 כולל נספחים
 מפליגים נוספים:  סא"ל מייק אלדר ר/ח איתי בארי  רס"ן שמואל נואה
 מפת נתיב הפלגת אח"י געש (סער 3) מחיפה לאילת עד להחפה לא-רצויה בחוף הסעודי ב-22 - 24 בספטמבר 1981
מבצע הולנדי מעופף היה מבצע חילוץ של ספינת הטילים אח"י געש מדגם סער 3 של חיל הים, לאחר הנחתה (החפה) לא-רצויה בחוף הסעודי בספטמבר 1981, בדרכה לשיפוץ במספנת חיל הים באילת.
הספינה חולצה בפעולה מהירה של חיל הים, בסיוע חיל האוויר ויחידת יפת"ח וכלי צמ"ה של חיל ההנדסה. נגררה לאילת, והוחזרה לכשירות לאחר כשנה ומחצה.
רקע היסטורי למבצע החילוץ

לאחר חתימת הסכם השלום עם מצרים הועברה מפקדת זירת ים סוף של חיל הים משארם א-שייח' לבסיס אילת. מעבר כלי שיט ישראליים, ובכלל זאת ספינות חיל הים, בתעלת סואץ התנהל כסדרו.